stanford-oval/wikipedia huggingface dataset:
ประธานาธิบดีฟิลิปปินส์

| ประธานาธิบดีแห่งสาธารณรัฐฟิลิปปินส์ Pangulo ng Pilipinas |
| --- | --- |
Pangulo ng Pilipinas
ตราประจำตำแหน่ง
ธงประจำตำแหน่ง
ผู้ดำรงตำแหน่งคนปัจจุบัน บองบอง มาร์กอส ตั้งแต่ 30 มิถุนายน พ.ศ. 2565
รัฐบาลฟิลิปปินส์ สำนักงานประธานาธิบดี
ที่ว่าการ: มะนิลา ฟิลิปปินส์
ผู้แต่งตั้ง: คะแนนเสียงจากการเลือกตั้งโดยตรง
วาระ: 6 ปี (วาระเดียว)
ตราสารจัดตั้ง: รัฐธรรมนูญฟิลิปปินส์ ค.ศ. 1987
ตำแหน่งก่อนหน้า: ผู้สำเร็จราชการ นายกรัฐมนตรี
ผู้ประเดิมตำแหน่ง: เอมิลิโอ อากินัลโด (อย่างเป็นทางการ)a มานูเอล เอเล. เกซอน (อย่างเป็นทางการ)
สถาปนา: 23 มกราคม พ.ศ. 2442 (อย่างเป็นทางการ) 15 พฤศจิกายน พ.ศ. 2478 (อย่างเป็นทางการ)
คนแรก: เอมีลีโอ อากีนัลโด
เงินตอบแทน: ₱411,382/US$ 7,409 ต่อเดือน
เว็บไซต์: op-proper.gov.ph
ประธานาธิบดีฟิลิปปินส์ (ฟิลิปปินส์: Pangulo ng Pilipinas) หรือเรียกอย่างเป็นทางการว่า ประธานาธิบดีแห่งสาธารณรัฐฟิลิปปินส์ เป็นประมุขแห่งรัฐและหัวหน้ารัฐบาลของสาธารณรัฐฟิลิปปินส์ ประธานาธิบดีเป็นผู้นำของฝ่ายบริหารของรัฐบาลฟิลิปปินส์และเป็นผู้บัญชาการทหารแห่งกองทัพฟิลิปปินส์ ประธานาธิบดีฟิลิปปินส์ในภาษาฟิลิปีโนจะเรียกว่า Ang Pangulo หรือเรียกอย่างเป็นทางการว่า Presidente
อำนาจและหน้าที่ > ประธานฝ่ายบริหาร

ภายใต้มาตรา 7 วรรคที่ 1 ของรัฐธรรมนูญแห่งสาธารณรัฐฟิลิปปินส์ ประธานาธิบดีเป็นหัวหน้าฝ่ายบริหารของรัฐบาล ซึ่งรวมถึงคณะรัฐมนตรีและหน่วยงานริหาร อำนาจบริหารเป็นของประธานาธิบดีเพียงผู้เดียว
มาตรา 19 ให้อำนาจประธานาธิบดีที่จะผ่อนปรน ปรับลด และอภัยโทษ และยกเงินค่าปรับและค่าสินไหมหลังจากที่คดีถูกพิพากษาโดยศาลถึงที่สุดแล้ว ยกเว้นเมื่อประธานาธิบดีอยู่ระหว่างถูกฟ้องร้อง
มาตรา 20 ให้ประธานาธิบดีในการทำสนธิสัญญาหรือกู้ยืมเงินจากต่างประเทศในนามของสาธารณรัฐฟิลิปปินส์ด้วยความเห็นชอบของคณะกรรมการการเงินระหว่างประเทศและภายใต้ข้อจำกัดของกฎหมาย
ปรธานาธิบดี ยังเป็นผู้กำกับดูแลหน่วยการบริหารราชการส่วนท้องถิ่น
อำนาจและหน้าที่ > ผู้บัญชาการทหาร

มาตรา 7 วรรคที่ 18 ของรัฐธรรมนูญ "ประธานาธิบดีเป็นผู้บัญชาการทหารแห่งกองทัพฟิลิปปินส์" ในฐานะที่เป็นผู้บัญชาการทหาร ประธานาธิบดีสามารถสั่งการกองกำลังติดอาวุธดังกล่าวเพื่อป้องกันหรือปราบปรามความรุนแรงที่ผิดกฎหมายหรือการจลาจล ในกรณีของการบุกรุกหรือการก่อจลาจลเพื่อความปลอดภัยของประชาชน ประธานาธิบดีอาจใช้ระยะเวลาไม่เกินหกสิบวันระงับสิทธิ์ของคำสั่งของศาลภายใต้กฎอัยการศึก
แหล่งข้อมูลอื่น

ทำเนียบประธานาธิบดีฟิลิปปินส์ เก็บถาวร กรกฎาคม 5, 2012 ที่ เวย์แบ็กแมชชีน
พิพิธภัณฑ์และห้องสมุดประธานาธิบดี เก็บถาวร พฤษภาคม 27, 2016 ที่ เวย์แบ็กแมชชีน
1987 Constitution of the Philippines
'We Say Mabuhay' – The anthem of the president of the Philippines
'March of the President of the Philippines' (unofficial title) – song played when the president is given military honors by the Armed Forces of the Philippines
| ด ค กประธานาธิบดีฟิลิปปินส์ |
| --- | --- | --- |
| สาธารณรัฐที่ 1 (1899–1901) |  เอมีลีโอ อากีนัลโด  |  |
| เครือรัฐ (1935–1946) |  มานูเอล เอเล. เกซอน (1935–1944)  เซร์ฮิโอ โอสเมญญา(1944–1946)  มานูเอล โรฮัส (1946)  |  |
| สาธารณรัฐที่ 2 (1943–1945) |  โฮเซ เป. เลาเรล  |  |
| สาธารณรัฐที่ 3 (1946–1973) |  มานูเอล โรฮัส (1946–1948)  เอลปิดิโอ กีริโน (1948–1953)  รามอน แมกไซไซ (1953–1957)  คาร์ลอส การ์เซีย (1957–1961)  ดิออสดาโด มากาปากัล (1961–1965)  เฟอร์ดินานด์ มาร์กอส (1965–1973)  |  |
| สมัยกฎอัยการศึก (1973–1981) |  เฟอร์ดินานด์ มาร์กอส  |  |
| สาธารณรัฐที่ 4 (1981–1986) |  เฟอร์ดินานด์ มาร์กอส (1981–1986)  คอราซอน อากีโน (1986)  |  |
| สาธารณรัฐที่ 5 (1986–ปัจจุบัน) |  คอราซอน อากีโน (1986–1992)  ฟิเดล รามอส (1992–1998)  โจเซฟ เอสตราดา (1998–2001)  กลอเรีย อาร์โรโย (2001–2010)  เบนิกโน อากีโนที่ 3 (2010–2016)  โรดรีโก ดูแตร์เต (2016–2022)  บองบอง มาร์กอส (2022–ปัจจุบัน)  |  |
  หมวดหมู่   รายชื่อ 
| ด ค กผู้นำรัฐในเอเชียตะวันออกเฉียงใต้ |
| --- | --- |
ประมุขแห่งรัฐ:  กัมพูชา (กษัตริย์  รายพระนาม)  ติมอร์-เลสเต (ประธานาธิบดี)  ไทย (กษัตริย์  รายพระนาม) บรูไน (กษัตริย์)  พม่า (ประธานาธิบดี  รายชื่อ)  ฟิลิปปินส์ (ประธานาธิบดี  รายชื่อ)  มาเลเซีย (กษัตริย์)  ลาว (ประธานาธิบดี)  เวียดนาม (ประธานาธิบดี  รายชื่อ)  สิงคโปร์ (ประธานาธิบดี)  อินโดนีเซีย (ประธานาธิบดี  รายชื่อ) 
หัวหน้ารัฐบาล:  กัมพูชา (นายกรัฐมนตรี  รายชื่อ)  ติมอร์-เลสเต (นายกรัฐมนตรี)  ไทย (นายกรัฐมนตรี  รายชื่อ) บรูไน (นายกรัฐมนตรี-กษัตริย์)  พม่า (นายกรัฐมนตรี  รายชื่อ) ฟิลิปปินส์ (ประธานาธิบดี)  มาเลเซีย (นายกรัฐมนตรี)  ลาว (นายกรัฐมนตรี)  เวียดนาม (นายกรัฐมนตรี  รายชื่อ) สิงคโปร์ (นายกรัฐมนตรี)  อินโดนีเซีย (ประธานาธิบดี) 
ผู้นำสูงสุด:  พม่า  ลาว  เวียดนาม 
ตำแหน่งผู้นำในอดีต:  กัมพูชา (ประมุขแห่งรัฐ  เลขาธิการ) พม่า (กษัตริย์  ผู้ว่าราชการ พรีเมียร์ ที่ปรึกษาแห่งรัฐ) ฟิลิปปินส์ (ผู้สำเร็จราชการ  นายกรัฐมนตรี) ลาว (กษัตริย์)  เวียดนาม (กษัตริย์)  เวียดนามใต้ (ผู้นำ)  สิงคโปร์ (ผู้ว่าราชการ)  หมู่เกาะอินเดียตะวันออกของเนเธอร์แลนด์ (ผู้สำเร็จราชการ)  อินโดนีเซีย (นายกรัฐมนตรี) 
อาเซียน
จังหวัดอุดรธานี

"อุดรธานี" เปลี่ยนทางมาที่นี่ สำหรับความหมายอื่น ดูที่ อุดรธานี (แก้ความกำกวม)
| จังหวัดอุดรธานี |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Udon Thani
จากซ้ายไปขวา บนลงล่าง:  วัดคำชะโนด  พิพิธภัณฑ์เมืองอุดรธานี  ทิวทิศน์มองจากวัดป่าภูก้อน  วัดศรีธาตุประมัญชา  แหล่งโบราณคดีบ้านเชียง  หนองประจักษ์ 
   ธง ตรา
คำขวัญ: กรมหลวงประจักษ์ฯ สร้างเมือง  ลือเลื่องแหล่งธรรมะ อารยธรรมห้าพันปี  ธานีผ้าหมี่ขิด ธรรมชาติเนรมิตทะเลบัวแดง  แรงศรัทธาศรีสุทโธปทุมมาคำชะโนด
แผนที่ประเทศไทย จังหวัดอุดรธานีเน้นสีแดงแผนที่ประเทศไทย จังหวัดอุดรธานีเน้นสีแดง
ประเทศ:  ไทย
การปกครอง
 • ผู้ว่าราชการ : ราชันย์ ซุ้นหั้ว   (ตั้งแต่ พ.ศ. 2567) 
 • นายก อบจ. : ศราวุธ เพชรพนมพร   (ตั้งแต่ พ.ศ. 2567) 
พื้นที่
 • ทั้งหมด: 11,730.302 ตร.กม. (4,529.095 ตร.ไมล์)
อันดับพื้นที่: อันดับที่ 11
ประชากร (พ.ศ. 2566)
 • ทั้งหมด: 1,558,528 คน
 • อันดับ: อันดับที่ 7
 • ความหนาแน่น: 132.86 คน/ตร.กม. (344.1 คน/ตร.ไมล์)
 • อันดับความหนาแน่น: อันดับที่ 31
รหัส ISO 3166: TH-41 
ชื่อไทยอื่น ๆ: อุดร, บ้านหมากแข้ง
สัญลักษณ์ประจำจังหวัด
 • ต้นไม้: เต็ง
 • ดอกไม้: ทองกวาว
 • สัตว์น้ำ: ปลาสร้อยลูกกล้วย
ศาลากลางจังหวัด
 • ที่ตั้ง: ถนนอธิบดี ตำบลหมากแข้ง อำเภอเมืองอุดรธานี จังหวัดอุดรธานี 41000
 • โทรศัพท์: 0 4224 3368
 • โทรสาร: 0 4224 8777
เว็บไซต์: http://www.udonthani.go.th/
 
 ส่วนหนึ่งของสารานุกรมประเทศไทย
อุดรธานี เป็นจังหวัดที่ตั้งอยู่ตอนบนของภาคตะวันออกเฉียงเหนือของประเทศไทย มีเนื้อที่ประมาณ 11,730 ตารางกิโลเมตร (ประมาณ 7,331,438.75 ไร่) มีศูนย์กลางของจังหวัดอยู่ที่เทศบาลนครอุดรธานี ซึ่งอยู่ห่างจากกรุงเทพมหานคร 564 กิโลเมตร จังหวัดอุดรธานีเป็นศูนย์ปฏิบัติการกลุ่มจังหวัดภาคตะวันออกเฉียงเหนือตอนบน 1 และศูนย์กลางพื้นที่ลุ่มแม่น้ำโขง
เดิมพื้นที่เมืองอุดรธานีในปัจจุบันคือบ้านเดื่อหมากแข้ง ซึ่งมีมานานร่วมสมัยกับเมืองเวียงจันทน์อาณาจักรล้านช้าง เมืองอุดรธานีได้รับการสถาปนาให้เป็นเมืองศูนย์บัญชาการการปกครองของมณฑลอุดรอย่างเป็นทางการในสมัยรัชกาลที่ 5 ปี พ.ศ. 2436 โดยพลตรีพระเจ้าบรมวงศ์เธอ พระองค์เจ้าทองกองก้อนใหญ่ กรมหลวงประจักษ์ศิลปาคม ซึ่งทรงเป็นข้าหลวงใหญ่สำเร็จราชการแทนพระองค์ปกครองมณฑลอุดร ในสมัยที่มีการปกครองในรูปแบบมณฑลเทศาภิบาล กรุงรัตนโกสินทร์ เมืองอุดรธานีเกิดจากรวมกันของหัวเมืองฝ่ายเหนือในพื้นที่มณฑลอุดร คือ เมืองกุมภวาปี เมืองหนองหาน เมืองนครเขื่อนขันธ์กาบแก้วบัวบาน (เมืองหนองบัวลำภู) และบ้านเดื่อหมากแข้ง มีอาณาเขตปกครองกว้างใหญ่ที่สุดในประเทศ[ต้องการอ้างอิง]
ชื่อจังหวัด

ชื่อ อุดรธานี มีความหมายตรงตัวแปลว่า "เมืองที่อยู่ทางทิศเหนือ" โดยคำว่า อุดร มาจากคำว่า อุตฺตร (uttara) ในภาษาสันสกฤตซึ่งหมายถึง "ทิศเหนือ" และลงท้ายด้วยคำว่าธานีซึ่งหมายถึง "เมือง" เนื่องจากเป็นเมืองที่เป็นศูนย์บัญชาการของมณฑลฝ่ายเหนือ ซึ่งต่อมาได้เปลี่ยนชื่อเป็นมณฑลอุดรเมื่อ พ.ศ. 2443 และเริ่มปรากฏชื่อ "อุดรธานี" เมื่อมีการจัดตั้งเมืองเมื่อ พ.ศ. 2450
ประวัติศาสตร์ > ก่อนยุคประวัติศาสตร์

จังหวัดอุดรธานีเป็นจังหวัดที่มีความสำคัญแห่งหนึ่งของประวัติศาสตร์และเป็นดินแดนแห่งอุทยานประวัติศาสตร์อันเป็นมรดกโลก จากการขุดค้นพบซากโครงกระดูกและโบราณวัตถุ เครื่องมือเครื่องใช้ต่าง ๆ ที่บ้านเชียง อำเภอหนองหาน การพบถ้ำและภาพเขียนสีต่าง ๆ ที่อำเภอบ้านผือ ซึ่งสิ่งเหล่านี้สะท้อนให้เห็นว่าบนดินแดนเขตจังหวัดอุดรธานีในปัจจุบัน เคยมีชุมชนตั้งถิ่นฐานของมนุษย์ยุคก่อนประวัติศาสตร์ซึ่งมีอายุอยู่ในช่วงราว 5,000-7,000 ปีที่ผ่านมา
จากการสืบค้นและศึกษาทางโบราณคดี เป็นที่ยอมรับนับถือในวงการศึกษาประวัติศาสตร์และโบราณคดีระหว่างประเทศว่า ชุมชนเก่าแก่เหล่านี้เคยมีอารยธรรมความเจริญในระดับสูง โดยเฉพาะอย่างยิ่งเครื่องปั้นดินเผาสีลายเส้นที่บ้านเชียงนั้น สันนิษฐานว่าอาจเป็นเครื่องปั้นดินเผาสีลายเส้นที่เก่าที่สุดของโลก
หลักฐานหนึ่งที่น่าสนใจ คือโบราณวัตถุที่ขุดพบในบ้านเชียง ได้มีการนำไปศึกษาทดสอบอายุของภาชนะดินเผาโบราณด้วยระบบเรดิโอคาร์บอน หรือ คาร์บอน 14 พบว่าภาชนะดินเผาเหล่านี้มีอายุเก่าแก่ประมาณ 2,000-5,600 ปี ซึ่งนักโบราณคดีได้แบ่งอายุวัฒนธรรมบ้านเชียงออกเป็น 3 ช่วงตามลักษณะเด่นของภาชนะดินเผา โดยแบ่งเป็นประวัติศาสตร์ในช่วงสมัยปลาย สมัยกลาง และสมัยต้น ดังนี้
สมัยปลาย ภาชนะมีลักษณะเด่นที่ลายเส้นสีแดง พื้นผิวสีนวล มีอายุตั้งแต่  1,800-2,300 ปี
สมัยกลาง พบภาชนะมีอายุตั้งแต่ 2,300-3,000 ปี ลักษณะเด่นอยู่ที่รูปทรงเป็นสันหักมุม ก้นภาชนะมีทั้งแบบแหลมและกลม ภาชนะสีขาว
สมัยต้น ภาชนะดินเผามีสีดำ ลักษณะเชิงเตี้ย ครึ่งบนตกแต่งด้วยเส้นขีดเป็นลายขด ส่วนครึ่งล่างภาชนะตกแต่งด้วยลายเชือกทาบ  มีอายุมากกว่า 3,000-5,600 ปี
นอกจากนั้น แหล่งโบราณคดีอุทยานประวัติศาสตร์ภูพระบาท อำเภอบ้านผือ ก็เป็นอีกพื้นที่หนึ่ง ที่ยืนยันให้เห็นความรุ่งเรืองและอารยธรรมโบราณที่เคยปรากฏบนผืนดินของจังหวัดอุดรธานี หลักฐานสำคัญที่ค้นพบในเขตนี้ได้แก่ ภาพเขียนสีสมัยก่อนประวัติศาสตร์ซึ่งพบหลายแห่งบนเทือกเขาภูพานน้อยหรือภูพระบาทนี้ ภาพที่สำคัญ ๆ เช่น ภาพเขียนสีถ้ำคน ภาพเขียนสีถ้ำวัว ภาพเขียนสีโนนสาวเอ้ เป็นต้น ภาพเขียนเหล่านี้ใช้สีดินแดงเขียน เป็นภาพเหมือนจริงบ้าง เป็นภาพเรขาคณิตบ้างหรือภาพฝ่ามือแดงบ้าง  ซึ่งนักโบราณคดีให้ความเห็นว่า คนสมัยก่อนประวัติศาสตร์เขียนขึ้นเพื่อเป็นส่วนหนึ่งของพิธีกรรม หรือเป็นสัญลักษณ์สื่อสารกันระหว่างคนในเผ่า
โดยในพิพิธภัณฑ์เมืองอุดรธานี ส่วนของห้องประวัติศาสตร์และโบราณคดีได้แบ่งยุคโบราณคดีในชุดวัฒนธรรมบ้านเชียงออกมาเป็นยุคแรก และยุคอุทยานประวัติศาสตร์ภูพระบาทเป็นยุคประวัติศาสตร์ยุคที่ 2 ซึ่งเป็นช่วงอารยธรรมมนุษย์โบราณสมัย 1,200-1,800  ปีที่ผ่านมา
ประวัติศาสตร์ > ยุคประวัติศาสตร์

หลังจากยุคความเจริญที่บ้านเชียงและแถบพื้นที่ราบสูงอำเภอบ้านผือแล้ว ดินแดนในเขตจังหวัดอุดรธานี ก็ยังคงเป็นที่อยู่อาศัยของมนุษย์สืบต่อมาอีก จนกระทั่งสมัยประวัติศาสตร์ของประเทศไทย นับแต่สมัยทวารวดี (พ.ศ. 1200-1600) สมัยลพบุรี(พ.ศ. 1200-1800) และสมัยกรุงสุโขทัย(พ.ศ. 1800-2000)
จากหลักฐานที่พบคือ ใบเสมาสมัยทวารวดี ลพบุรี และภาพเขียนปูนบนผนังโบสถ์ที่ปรักหักพังบริเวณทิวเขาภูพานใกล้วัดพระพุทธบาทบัวบก อำเภอบ้านผือ แต่ทั้งนี้ยังไม่ปรากฏในประวัติศาสตร์ในขณะนั้นแต่อย่างใด ในส่วนของหลักฐานทางด้านพุทธศาสนาดังกล่าว สะท้อนให้เห็นว่าดินแดนที่ราบสูงแห่งนี้ ได้มีวัฒนธรรมอินเดียแพร่เข้ามาซึ่งเชื่อว่ามาจากแอ่งโคราช แล้วเผยแพร่มาสู่บริเวณลุ่มน้ำโขง
ประวัติศาสตร์ > สมัยกรุงศรีอยุธยา

สมัยกรุงศรีอยุธยาเป็นราชธานี พื้นที่จังหวัดอุดรธานีได้ปรากฏในประวัติศาสตร์ เมื่อราวปีจอ พ.ศ. 2117 เมื่อพระเจ้ากรุงหงสาวดี(บุเรงนอง)ได้ทรงเกณฑ์ทัพไทยให้ไปช่วยตีกรุงศรีสัตนาคณหุต(เวียงจันทน์)โดยให้สมเด็จพระมหาธรรมราชาธิราชกับสมเด็จพระนเรศวรมหาราชยกทัพไปช่วยรบ แต่เมื่อกองทัพไทยยกมาถึงเมืองหนองบัวลำภู(จังหวัดหนองบัวลำภูในปัจจุบันเคยเป็นอำเภอหนึ่งในจังหวัดอุดรธานี)ซึ่งเป็นเมืองหน้าด่านของเมืองเวียงจันทน์สมเด็จพระนเรศวรมหาราชทรงพระประชวรด้วยไข้ทรพิษ จึงยกทัพกลับไม่ต้องรบพุ่งกับเวียงจันทน์และที่เมืองหนองบัวลำภูนี้เองสันนิษฐานว่าเคยเป็นเมืองที่มีความเจริญมาตั้งแต่สมัยขอมเรืองอำนาจ ส่วนพื้นที่ของจังหวัดอุดรธานีทั้งหมดสมัยกรุงศรีอยุธยา ขึ้นกับอาณาจักรล้านช้างและอาณาจักร์ล้านช้างเวียงจันทน์ และสมัยธนบุรีขึ้นกับอาณาจักรล้านช้างเวียงจันทน์
ประวัติศาสตร์ > การตั้งอำเภอ

| อำเภอ | ตั้งเป็นกิ่งอำเภอ | ยกฐานะเป็นอำเภอ | แยกจากอำเภอ | หมายเหตุ |
| --- | --- | --- | --- | --- |
| อำเภอโนนสัง | 1 มกราคม 2491 | 9 กันยายน 2499 | อำเภอหนองบัวลำภู | ปัจจุบันอยู่ในการปกครองของจังหวัดหนองบัวลำภู |
| อำเภอบ้านดุง | 19 พฤษภาคม 2502 | 16 กรกฎาคม 2506 | อำเภอหนองหาน |  |
| อำเภอศรีบุญเรือง | 16 กรกฎาคม 2508 | 1 มีนาคม 2512 | อำเภอหนองบัวลำภู | ปัจจุบันอยู่ในการปกครองของจังหวัดหนองบัวลำภู |
| อำเภอนากลาง | 16 กรกฎาคม 2508 | 19 กุมภาพันธ์ 2512 | อำเภอหนองบัวลำภู | ปัจจุบันอยู่ในการปกครองของจังหวัดหนองบัวลำภู |
| อำเภอศรีธาตุ | 1 มีนาคม 2511 | 15 มิถุนายน 2516 | อำเภอกุมภวาปี |  |
| อำเภอน้ำโสม | 12 พฤษภาคม 2512 | 28 มีนาคม 2517 | อำเภอบ้านผือ |  |
| อำเภอหนองวัวซอ | 20 เมษายน 2514 | 28 มีนาคม 2517 | อำเภอเมืองอุดรธานี |  |
| อำเภอกุดจับ | 18 กรกฎาคม 2515 | 8 กันยายน 2519 | อำเภอเมืองอุดรธานี |  |
| อำเภอสุวรรณคูหา | 17 มิถุนายน 2516 | 19 มีนาคม 2522 | อำเภอนากลาง | ปัจจุบันอยู่ในการปกครองของจังหวัดหนองบัวลำภู |
| อำเภอโนนสะอาด | 22 มกราคม 2517 | 12 เมษายน 2520 | อำเภอกุมภวาปี |  |
| อำเภอวังสามหมอ | 30 กันยายน 2518 | 11 ตุลาคม 2520 | อำเภอศรีธาตุ |  |
| อำเภอสร้างคอม | 20 พฤษภาคม 2518 | 21 พฤษภาคม 2533 | อำเภอเพ็ญ |  |
| อำเภอทุ่งฝน | 29 มิถุนายน 2519 | 21 พฤษภาคม 2533 | อำเภอหนองหาน |  |
| อำเภอไชยวาน | 18 มกราคม 2520 | 31 ธันวาคม 2530 | อำเภอหนองหาน |  |
| อำเภอหนองแสง | 1 มกราคม 2524 | 31 ธันวาคม 2530 | อำเภอกุมภวาปี |  |
| อำเภอนายูง | 7 มกราคม 2531 | 8 สิงหาคม 2538 | อำเภอน้ำโสม |  |
| อำเภอพิบูลย์รักษ์ | 22 เมษายน 2535 | 26 กันยายน 2540 | อำเภอหนองหาน |  |
| อำเภอกู่แก้ว | 30 เมษายน 2537 | 8 กันยายน 2550 | อำเภอหนองหาน |  |
| อำเภอประจักษ์ศิลปาคม | 1 กรกฎาคม 2540 | 8 กันยายน 2550 | อำเภอกุมภวาปี |  |
รายชื่อผู้ว่าราชการ

| --- | --- |
รายนามผู้ดำรงตำแหน่งผู้ว่าราชการจังหวัดอุดรธานี
รายนาม: วาระการดำรงตำแหน่ง
1. พระวิจิตรคุณสาร (อุ้ย นาครทรรพ): พ.ศ. 2450–2457
2. พระยาอุดรธานีศรีโขมสาครเขตต์ (รอด สาริมาน): พ.ศ. 2457–2461
3. หม่อมเจ้าโสตถิผล ชมภูนุช: พ.ศ. 2461–2462
4. พระยาอุดรธานีศรีโขมสาครเขตต์ (ช่วง สุวรรทรรภ): พ.ศ. 2462–2468
5. พระยาอุดรธานีศรีโขมสาครเขตต์ (จิตร จิตตยะโศธร): พ.ศ. 2469–2478
6. พระชาติตระการ (ม.ร.ว.จิตร์ คเณจร): พ.ศ. 2478–2479
7. พระยากำธรพายัพทิศ (ดิษ อินทรโสฬส ณ ราชสีมา): พ.ศ. 2479–2482
8. หลวงวิวิธสุรการ (ถวิล เจียรมาณพ): พ.ศ. 2482–2488
9. ขุนจรรยาวิเศษ (เที่ยง บุนยมานิตย์): พ.ศ. 2488–2489
10. นายถวิล สุนทรศารทูล: พ.ศ. 2489–2490
11. นายปกรณ์ อังศุสิงห์: พ.ศ. 2490
12. ขุนศุภกิจวิเลขการ (กระจ่าง ศุภกิจวิเลขการ): พ.ศ. 2490–2495
13. นายปลั่ง ทัศนประดิษฐ์: พ.ศ. 2495
14. ขุนบริบาลบรรพตเขตต์ (สังเวียน บริบาลบรรพตเขตต์): พ.ศ. 2495–2500
15. ขุนบริรักษ์บทวลัญช์ (ชุ่ม ขุนบริรักษ์บทวลัญช์): พ.ศ. 2500
16. นายจินต์ รักการดี: พ.ศ. 2500–2505
17. หลวงปริวรรตวรวิจิตร (จันทร์ เจริญชัย ปริวรรตวร): พ.ศ. 2505–2506
18. นายสุพัฒน์ วงษ์วัฒนะ: พ.ศ. 2506–2508
19. พลตำรวจตรี สามารถ วายวานนท์: พ.ศ. 2508–2509
20. นายวิญญู อังคณารักษ์: พ.ศ. 2509–2511
21. นายเจริญ ปานทอง: พ.ศ. 2511–2516
22. นายเอนก สิทธิประศาสน์: พ.ศ. 2516–2518
23. นายวิเชียร เวชสวรรค์: พ.ศ. 2518–2520
24. นายพิศาล มูลศาสตรสาทร: พ.ศ. 2520–2523
25. นายสมภาพ ศรีวรขาน: พ.ศ. 2523–2527
26. นายสายสิทธิ พรแก้ว: พ.ศ. 2527–2529
27. นายจรวย ยิ่งสวัสดิ์: พ.ศ. 2529–2533
28. นายธวัช โพธิสุนทร: พ.ศ. 2533–2535
29. นายสุพร สุภสร: พ.ศ. 2535–2537
30. นายดำรง รัตนพานิช: พ.ศ. 2537–2540
31. นายวิชัย ทัศนเศรษฐ: พ.ศ. 2540–2542
32. นายเกียรติพันธ์ น้อยมณี: พ.ศ. 2542–2544
33. นายชัยพร รัตนนาคะ: พ.ศ. 2544–2547
34. นายจารึก ปริญญาพล: พ.ศ. 2547–2550
35. นายสุพจน์ เลาวัณย์ศิริ: พ.ศ. 2550–2551
36. นายอำนาจ ผการัตน์: พ.ศ. 2551–2553
37. นายคมสัน เอกชัย: พ.ศ. 2553–2554
38. นายแก่นเพชร ช่วงรังษี: พ.ศ. 2554–2555
39. นายเสนีย์ จิตตเกษม: พ.ศ. 2555–2557
40. นายนพวัชร สิงห์ศักดา: พ.ศ. 2557–2558
41. นายชยาวุธ จันทร: พ.ศ. 2558–2560
42. นายวัฒนา พุฒิชาติ: พ.ศ. 2560–2562
43. นายนิรัตน์  พงษ์สิทธิถาวร: พ.ศ. 2562–2563
44. นายสยาม ศิริมงคล: พ.ศ. 2563–2565
45. นายวันชัย คงเกษม: พ.ศ. 2565–2567
46. นายราชันย์ ซุ้นหั้ว: พ.ศ. 2567-ปัจจุบัน
ภูมิศาสตร์

จังหวัดอุดรธานี ตั้งอยู่ตอนบนของประเทศ หรือที่เรียกว่า อีสานเหนือ อยู่ในภาคตะวันออกเฉียงเหนือของประเทศไทย ระหว่างเส้นรุ้งที่ 17 องศา 13 ลิปดา เหนือ ถึง 18 องศา 10 ลิปดาเหนือ และระหว่างเส้นแวงที่ 102 องศา 00 ลิปดา ตะวันออก ถึง 103 องศา 30 ลิปดา ตะวันออก มีอาณาเขตติดกับจังหวัดอื่น ๆ ดังนี้
ทิศเหนือ จรดจังหวัดหนองคาย
ทิศตะวันออก จรดจังหวัดสกลนคร
ทิศใต้ จรดจังหวัดกาฬสินธุ์และจังหวัดขอนแก่น
ทิศตะวันตก จรดจังหวัดหนองบัวลำภูและจังหวัดเลย
ภูมิศาสตร์ > ภูมิประเทศ

ประกอบด้วยภูเขา ที่สูง ที่ราบ ที่ราบลุ่ม และพื้นที่ลูกคลื่นลอนตื้น แบ่งออกได้ 2 บริเวณ คือบริเวณที่สูงทางทิศตะวันตกและทางทิศใต้สภาพภูมิประเทศส่วนใหญ่เป็นพื้นที่ภูเขา บางส่วนเป็นพื้นที่ลูกคลื่นลอนตื้นถึงลอนลึก มีความสูงจากระดับ น้ำทะเลปานกลางประมาณ 200 เมตร สภาพภูมิประเทศลักษณะนี้ครอบคลุมพื้นที่ในเขตอำเภอน้ำโสม อำเภอหนองวัวซอ อำเภอโนนสะอาด อำเภอศรีธาตุ อำเภอวังสามหมอ และด้านตะวันตกของอำเภอกุดจับและอำเภอบ้านผือ มีเทือกเขาสูงสลับเนินเตี้ย บางส่วนเป็นพื้นที่ลูกคลื่นลอนตื้นสลับพื้นที่นา มีที่ราบลุ่มอยู่บริเวณริมแม่น้ำ เช่น ลำน้ำโมง ลำปาว เป็นต้น
บริเวณพื้นที่ลูกคลื่นทางทิศตะวันออกเฉียงเหนือและทิศตะวันออก สภาพภูมิประเทศ ส่วนใหญ่เป็นพื้นที่ลูกคลื่นลอนตื้น มีที่ดอนสลับที่นา บางส่วนเป็นที่เนินเขาเตี้ย ๆ มีความสูงจาก ระดับน้ำทะเลปานกลางเฉลี่ยประมาณ 187 เมตร สภาพภูมิประเทศลักษณะนี้ครอบคลุมพื้นที่บริเวณอำเภอบ้านผือ อำเภอกุดจับ อำเภอเมืองอุดรธานี อำเภอกุมภวาปี อำเภอหนองแสง อำเภอไชยวาน อำเภอเพ็ญ อำเภอทุ่งฝน อำเภอสร้างคอมและอำเภอบ้านดุง มีที่ราบลุ่มเป็นบริเวณกว้างในเขตอำเภอเมืองอุดรธานี และอำเภอกุมภวาปีซึ่งเป็นต้นกำเนิดของลำน้ำปาว พื้นที่ลูกคลื่นดังกล่าวจะมีพื้นที่สูง ซึ่งเป็นป่าสงวนแห่งชาติเดิมทางทิศตะวันออกเฉียงเหนือในเขตอำเภอบ้านดุง นอกจากนี้ยังมีพื้นที่ราบลุ่มบริเวณแม่น้ำต่างๆเช่น ห้วยน้ำสวย ห้วยหลวง ลำน้ำเพ็ญ ห้วยดาน ห้วยไฟจานใหญ่ และแม่น้ำสงครามเป็นต้น
โดยทั่วไปเป็นที่ราบสูง สูงกว่าระดับน้ำทะเล โดยเฉลี่ยประมาณ 187 เมตร พื้นที่เอียงลาดลงสู่แม่น้ำโขงทางจังหวัดหนองคาย ประกอบด้วยทุ่งนา ป่าไม้และภูเขา พื้นที่ส่วนใหญ่เป็นดินปนทรายและดินลูกรัง ชั้นล่างเป็นดินดาน ไม่เก็บน้ำหรืออุ้มน้ำในฤดูแล้ง พื้นบางแห่งเป็นดินเค็มซึ่งประกอบการกสิกรรมไม่ค่อยได้ผลดี พื้นที่บางส่วนเป็นลูกคลื่นลอนลาด มีพื้นที่ราบแทรกอยู่กระจัดกระจายสภาพพื้นที่ทางตะวันตกมีภูเขาและป่าติดต่อกันเป็น แนวยาว มีเทือกเขาสำคัญคือ เทือกเขาภูพานทอดเป็นแนวยาวตั้งแต่เขตเหนือสุดของจังหวัด
ภูมิศาสตร์ > ภูมิอากาศ

จังหวัดอุดรธานีอยู่ใต้อิทธิพลของลมมรสุมตะวันตกเฉียงใต้และลมมรสุมตะวันออกเฉียงเหนือ 	ลักษณะภูมิอากาศโดยทั่วไปจะมีอากาศร้อนจัดในฤดูร้อนและหนาวจัดในฤดูหนาว ช่วง 5 ปีย้อนหลัง (ปี 2554 – 2558) อุณหภูมิสูงสุดวัดได้ 42.0 องศาเซลเซียส (เมษายน2556) อุณหภูมิต่ำสุดที่วัดได้ 9.8 องศาเซลเซียส (มกราคม 2558) ปี พ.ศ. 2558 อุณหภูมิเฉลี่ยทั้งปี 28.10 องศาเซลเซียส โดยมีอุณหภูมิ สูงสุดในเดือนเมษายน วัดได้ 41.90 องศาเซลเซียสและต่ำสุดในเดือนมกราคมวัดได้ 9.80 องศาเซลเซียส ความกดอากาศเฉลี่ยทั้งปีวัดได้ 1,009.97 มิลิเมตรปรอท ร้อยละของความชื้นสัมพัทธ์เฉลี่ยสูงสุดเท่ากับ 95.58 เฉลี่ยต่ำสุดเท่ากับ 34.08 และร้อยละของความชื้นสัมพัทธ์เฉลี่ยทั้งปีเท่ากับ 70.51
| ข้อมูลภูมิอากาศของจังหวัดอุดรธานี> เดือน | ข้อมูลภูมิอากาศของจังหวัดอุดรธานี> ม.ค. | ข้อมูลภูมิอากาศของจังหวัดอุดรธานี> ก.พ. | ข้อมูลภูมิอากาศของจังหวัดอุดรธานี> มี.ค. | ข้อมูลภูมิอากาศของจังหวัดอุดรธานี> เม.ย. | ข้อมูลภูมิอากาศของจังหวัดอุดรธานี> พ.ค. | ข้อมูลภูมิอากาศของจังหวัดอุดรธานี> มิ.ย. | ข้อมูลภูมิอากาศของจังหวัดอุดรธานี> ก.ค. | ข้อมูลภูมิอากาศของจังหวัดอุดรธานี> ส.ค. | ข้อมูลภูมิอากาศของจังหวัดอุดรธานี> ก.ย. | ข้อมูลภูมิอากาศของจังหวัดอุดรธานี> ต.ค. | ข้อมูลภูมิอากาศของจังหวัดอุดรธานี> พ.ย. | ข้อมูลภูมิอากาศของจังหวัดอุดรธานี> ธ.ค. | ข้อมูลภูมิอากาศของจังหวัดอุดรธานี> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 36.4 (97.5) | 38.3 (100.9) | 41.0 (105.8) | 41.8 (107.2) | 40.9 (105.6) | 39.6 (103.3) | 37.2 (99) | 36.2 (97.2) | 35.5 (95.9) | 35.8 (96.4) | 34.9 (94.8) | 34.8 (94.6) | 41.8 (107.2) |
| อุณหภูมิสูงสุดเฉลี่ย °C (°F) | 29.2 (84.6) | 31.6 (88.9) | 34.2 (93.6) | 35.4 (95.7) | 33.7 (92.7) | 32.5 (90.5) | 32.2 (90) | 31.5 (88.7) | 31.3 (88.3) | 31.1 (88) | 30.1 (86.2) | 28.7 (83.7) | 31.79 (89.23) |
| อุณหภูมิเฉลี่ยแต่ละวัน °C (°F) | 22.2 (72) | 24.7 (76.5) | 27.6 (81.7) | 29.3 (84.7) | 28.5 (83.3) | 28.2 (82.8) | 27.9 (82.2) | 27.5 (81.5) | 27.2 (81) | 26.7 (80.1) | 24.6 (76.3) | 22.1 (71.8) | 26.38 (79.48) |
| อุณหภูมิต่ำสุดเฉลี่ย  °C (°F) | 15.8 (60.4) | 18.6 (65.5) | 21.7 (71.1) | 24.1 (75.4) | 24.7 (76.5) | 25.0 (77) | 24.7 (76.5) | 24.5 (76.1) | 24.1 (75.4) | 22.9 (73.2) | 19.8 (67.6) | 16.2 (61.2) | 21.84 (71.32) |
| อุณหภูมิต่ำสุดที่เคยบันทึก °C (°F) | 4.5 (40.1) | 9.4 (48.9) | 10.0 (50) | 16.0 (60.8) | 18.8 (65.8) | 21.5 (70.7) | 20.4 (68.7) | 21.0 (69.8) | 20.5 (68.9) | 16.4 (61.5) | 8.4 (47.1) | 6.2 (43.2) | 4.5 (40.1) |
| หยาดน้ำฟ้า มม (นิ้ว) | 6 (0.24) | 19 (0.75) | 36 (1.42) | 83 (3.27) | 220 (8.66) | 231 (9.09) | 222 (8.74) | 276 (10.87) | 254 (10) | 84 (3.31) | 9 (0.35) | 3 (0.12) | 1,443 (56.81) |
| วันที่มีหยาดน้ำฟ้าโดยเฉลี่ย (≥ 1.0 mm) | 1 | 2 | 3 | 6 | 14 | 15 | 15 | 17 | 15 | 7 | 1 | 0 | 96 |
แหล่งที่มา: NOAA (1961-1990)
การเมืองการปกครอง

หน่วยการปกครองแบ่งออกเป็น 
หน่วยการปกครองแบ่งออกเป็น 20 อำเภอ 156 ตำบล 1,880 หมู่บ้าน 101 ชุมชน 1 องค์การบริหารส่วนจังหวัด 1 เทศบาลนคร 3 เทศบาลเมือง 67 เทศบาลตำบล 109 องค์การบริหารส่วนตำบล มีจำนวนประชากรรวม 1,557,298 คน จำนวนครัวเรือน 414,868 ครัวเรือน[ต้องการอ้างอิง]
การปกครองแบ่งออกเป็น 20 อำเภอ 155 ตำบล 1,862 หมู่บ้าน อำเภอหมายเลข 12-16 ตามรหัสเขตการปกครองคืออำเภอในจังหวัดหนองบัวลำภูในปัจจุบัน
| เลข | ชื่ออำเภอ | ชื่อโรมัน | จำนวนตำบล | ประชากร (พ> ศ. 2562) | พื้นที่ (ตร> กม.) | ความหนาแน่น (คน/ตร> กม.) |
| --- | --- | --- | --- | --- | --- | --- |
| 1 | เมืองอุดรธานี | Amphoe Mueang Udon Thani | 21 | 414,060 | 1094.7 | 378.24 |
| 2 | กุดจับ | Amphoe Kut Chap | 7 | 65,831 | 785 | 83.86 |
| 3 | หนองวัวซอ | Amphoe Nong Wua So | 8 | 63,520 | 702.96 | 90.36 |
| 4 | กุมภวาปี | Amphoe Kumphawapi | 13 | 123,795 | 672.6 | 184.05 |
| 5 | โนนสะอาด | Amphoe Non Sa-at | 6 | 50,157 | 424.91 | 118.04 |
| 6 | หนองหาน | Amphoe Nong Han | 12 | 117,618 | 708.12 | 116.09 |
| 7 | ทุ่งฝน | Amphoe Thung Fon | 4 | 32,220 | 227.90 | 141.37 |
| 8 | ไชยวาน | Amphoe Chai Wan | 4 | 39,562 | 326.16 | 121.29 |
| 9 | ศรีธาตุ | Amphoe Si That | 7 | 48,968 | 512.5 | 95.54 |
| 10 | วังสามหมอ | Amphoe Wung Sam Mo | 6 | 58,995 | 727.3 | 81.11 |
| 11 | บ้านดุง | Amphoe Ban Dung | 13 | 127,197 | 923.77 | 137.69 |
| 17 | บ้านผือ | Amphoe Ban Phue | 13 | 110,461 | 991.2 | 111.44 |
| 18 | น้ำโสม | Amphoe Namsom | 7 | 59,806 | 742.13 | 80.58 |
| 19 | เพ็ญ | Amphoe Phen | 11 | 116,190 | 908.089 | 127.95 |
| 20 | สร้างคอม | Amphoe Sang Khom | 6 | 29,276 | 287.18 | 101.94 |
| 21 | หนองแสง | Amphoe Nong Saeng | 4 | 27,388 | 659.4 | 41.53 |
| 22 | นายูง | Amphoe Na Yung | 4 | 28,823 | 524 | 55 |
| 23 | พิบูลย์รักษ์ | Amphoe Phibun Rak | 3 | 24,951 | 186.4 | 133.85 |
| 24 | กู่แก้ว | Amphoe Ku Kaeo | 4 | 22,207 | 181.2 | 122.55 |
| 25 | ประจักษ์ศิลปาคม | Amphoe Prachaksinlapakhom | 3 | 25,621 | 144.8 | 176.94 |

| รวม | รวม | รวม | 156 | 1,586,646 | 11,730.302 | 135.26 |
การเมืองการปกครอง > เรียงพื้นที่อำเภอ

| อันดับจังหวัด | อำเภอ | อันดับภาค | พื้นที่ (ตารางกิโลเมตร) |
| --- | --- | --- | --- |
| 1 | อำเภอเมืองอุดรธานี | 23 | 1094.684 |
| 2 | อำเภอบ้านผือ | 26 | 991.216 |
| 3 | อำเภอบ้านดุง | 34 | 923.768 |
| 4 | อำเภอเพ็ญ | 40 | 908.089 |
| 5 | อำเภอกุดจับ | 61 | 785 |
| 6 | อำเภอน้ำโสม | 68 | 742.129 |
| 7 | อำเภอวังสามหมอ | 73 | 727.265 |
| 8 | อำเภอหนองหาน | 79 | 708.119 |
| 9 | อำเภอหนองวัวซอ | 80 | 702.955 |
| 10 | อำเภอกุมภวาปี | 87 | 672.313 |
| 11 | อำเภอหนองแสง | 90 | 659.4 |
| 12 | อำเภอนายูง | 137 | 524 |
| 13 | อำเภอศรีธาตุ | 144 | 512.2529 |
| 14 | อำเภอโนนสะอาด | 169 | 424.913 |
| 15 | อำเภอไชยวาน | 205 | 326.155 |
| 16 | อำเภอสร้างคอม | 203 | 287.179 |
| 17 | อำเภอทุ่งฝน | 262 | 227.903 |
| 18 | อำเภอพิบูลย์รักษ์ | 288 | 189.375 |
| 19 | อำเภอกู่แก้ว | 290 | 181.21 |
| 20 | อำเภอประจักษ์ศิลปาคม | 305 | 144.895 |
โรงเรียนประจำอำเภอ

| โรงเรียน | อำเภอ | ตำบล | บ้าน |
| --- | --- | --- | --- |
| อุดรพิทยานุกูล | อำเภอเมืองอุดรธานี | หมากแข้ง | - |
| สตรีราชินูทิศ | อำเภอเมืองอุดรธานี | หมากแข้ง | - |
| เตรียมอุดมศึกษาพัฒนาการ อุดรธานี | อำเภอบ้านผือ | บ้านผือ | ศรีสำราญ หมู่8 |
| บ้านดุงวิทยา | อำเภอบ้านดุง | ศรีสุทโธ | ดงแคนเมือง หมู่3 |
| เพ็ญพิทยาคม | อำเภอเพ็ญ | เพ็ญ | วังบัวเหลือง หมู่17 |
| กุดจับประชาสรรค์ | อำเภอกุดจับ | เมืองเพีย | เพีย หมู่1 |
| น้ำโสมพิทยาคม | อำเภอน้ำโสม | นางัว | โนนผาแดง หมู่9 |
| วังสามหมอวิทยาคาร | อำเภอวังสามหมอ | วังสามหมอ | สามหมอพัฒนา หมู่13 |
| หนองหานวิทยา | อำเภอหนองหาน | หนองหาน | หนองหาน หมู่6 |
| หนองวัวซอพิทยาคม | อำเภอหนองวัวซอ | โนนหวาย | โนนหวาย หมู่5 |
| กุมภวาปี | อำเภอกุมภวาปี | กุมภวาปี | ดงเมือง หมู่3 |
| หนองแสงวิทยศึกษา | อำเภอหนองแสง | ทับกุง | คำหว้าทอง หมู่7 |
| ยูงทองพิทยาคม | อำเภอนายูง | นายูง | นายูง หมู่1 |
| ศรีธาตุพิทยาคม | อำเภอศรีธาตุ | ศรีธาตุ | ศรีธาตุ หมู่1 |
| โนนสะอาดพิทยาสรรค์ | อำเภอโนนสะอาด | โนนสะอาด | โนนสะอาด หมู่1 |
| ไชยวานวิทยา | อำเภอไชยวาน | ไชยวาน | ค่ายเสรี หมู่11 |
| สร้างคอมวิทยา | อำเภอสร้างคอม | สร้างคอม | สร้างคอม หมู่1 |
| ทุ่งฝนพัฒนศึกษา | อำเภอทุ่งฝน | ทุ่งใหญ่ | ศรีสว่าง หมู่7 |
| พิบูลย์รักษ์วิทยา | อำเภอพิบูลย์รักษ์ | บ้านแดง | แดง หมู่8 |
| กู่แก้ววิทยา | อำเภอกู่แก้ว | บ้านจีต | กู่แก้ว หมู่7 |
| ประจักษ์ศิลปาคม | อำเภอประจักษ์ศิลปาคม | นาม่วง | นาม่วง หมู่1 |